Το Τμήμα Διοίκησης Τουρισμού στα πλαίσια της συνεχούς προσπάθειας για διασύνδεση των φοιτητών με την αγορά εργασίας θα συμμετέχει στην ημέρα καριέρας που διοργανώνεται από την **Innjobs** το **Σάββατο** **27 Ιανουαρίου 2024** στο ξενοδοχείο Wyndham Grand Athens.

Οι φοιτητές που επιθυμούν να συμμετέχουν στην ομαδική επίσκεψη που θα πραγματοποιήσει το Τμήμα Διοίκησης Τουρισμού στην ημέρα καριέρας, παρακαλούνται όπως:

1. Πραγματοποιήσουν προεγγραφή στην πλατφόρμα της Innjobs στη δ/νση ***https://innjobs.day/register/***
2. Στείλουν **ταυτόχρονα** email στον κύριο Σεργόπουλο (sergopoulos@hotmail.com) και στην κυρία Σταματοπούλου (marita.stam@gmail.com).

**ΠΡΟΣΟΧΗ**! Στο *θέμα* του email πρέπει να γράφετε: «INNJOBS 2024 – το επίθετό σας» . Στο κείμενο του e-mail θα πρέπει να συμπεριλάβετε το επίθετο / όνομά σας, το εξάμηνο σπουδών σας καθώς και το τηλέφωνό σας.

Καταληκτική ημερομηνία για αποστολή e-mail: Δευτέρα 22/01/2024.

Το τμήμα θα συνοδέψει ο κύριος Σεργόπουλος. Ώρα συνάντησης το Σάββατο 27 Ιανουαρίου: 09:15 στο lobby του ξενοδοχείου.

Διεύθυνση ξενοδοχείου: Μεγάλου Αλεξάνδρου 2 (εξυπηρετεί ο σταθμός μετρό «Μεταξουργείο»).

Οι φοιτητές που πρόκειται να περάσουν συνέντευξη θα πρέπει να έχουν εκτυπώσει το βιογραφικό τους για να το δίνουν στις συνεντεύξεις.

Μπορεί να συμμετέχει οποιοσδήποτε φοιτητής επιθυμεί από οποιοδήποτε εξάμηνο. Θα θέλαμε να επισημάνουμε πως η συμμετοχή σας στην Ημέρα Καριέρας της Ιnnjobs αποτελεί μία εξαιρετική ευκαιρία ιδιαίτερα για τους φοιτητές που επιθυμούν να πραγματοποιήσουν στο άμεσο μέλλον την πρακτική τους άσκηση.

**Δεδομένου του πολύ μεγάλου ενδιαφέροντος και του μεγάλου αριθμού συμμετεχόντων παρακαλείσθε όπως ενεργήσετε γρήγορα ώστε να εξασφαλίσετε την συμμετοχή σας.**

Λίγα λόγια για την συγκεκριμένη Ημέρα Καριέρας:

*Το****5ο Φόρουμ Ανθρώπινου Δυναμικού στην Ξενοδοχειακή Βιομηχανία (Innjobs.Day 2024) θα πραγματοποιηθεί το Σάββατο 27 Ιανουαρίου 2024 στο ξενοδοχείο Wyndham Grand Athens.***

*Στο πλαίσιο της Innjobs.Day 2024, ως συμμετέχοντες:*

*·       θα έχετε τη δυνατότητα να παρακολουθήσετε workshops καταξιωμένων και έγκριτων Στελεχών από τον κλάδο της Ξενοδοχειακής και Τουριστικής Βιομηχανίας (με δωρεάν συμμετοχή), ενώ παράλληλα*

*·       θα πραγματοποιηθούν B2C συναντήσεις ανάμεσα σε Στελέχη από τα τμήματα ανθρώπινου δυναμικού κορυφαίων ξενοδοχείων από όλη την Ελλάδα, με νέους, υποψήφιους εργαζόμενους και στελέχη, με στόχο τη διερεύνηση προοπτικών απασχόλησης στις συγκεκριμένες επιχειρήσεις.*

***Πρόγραμμα:***

*➽ 08:45 - 09:15 Άνοιγμα Γραμματείας – Προσέλευση*

***Θα πραγματοποιηθεί συνάντηση με τον Κο Σεργόπουλο στο lobby του ξενοδοχείου στις 9,15 π.μ.***

***Οι φοιτητές που επιθυμούν να συμμετάσχουν στις συνεντεύξεις παρακαλούνται να έχουν μαζί τους ικανό αριθμό βιογραφικών.***

*➽ 09:15 - 09:45 Coffee Break (ανοιχτό καθ’ όλη την διάρκεια των συναντήσεων)*

*➽ 10:00 - 14:00 B2C συναντήσεις εργαζομένων - εργοδοτών****(Θα τηρηθεί σειρά προτεραιότητας με βάση την ώρα προσέλευσης στο χώρο την ημέρα της διοργάνωσης)***

*➽ 10:15 - 13:00 Παράλληλα Workshops για τους υποψηφίους:*

*> Θεματική ενότητα 1: Ελληνική Φιλοξενία 2024 (10:15-11:00): Από τον Κώστα Ανδριανόπουλο - Hospitality Professional, εμπνευστή και συνιδρυτή του ΣΧΟΛΕΙΟΥ ΤΟΥΡΙΣΜΟΥ ΚΑΛΑΜΑΤΑΣ.*

*> Θεματική ενότητα 2: Τα ελληνικά προϊόντα και η συμβολή τους στη γαστρονομία και στην εστίαση (11:15-12:00): Από τον Σταμάτη Λουμουσιώτη - Executive Chef / OFFICIAL AMBASSADOR FOR GREEK GASTRONOMY / Development Executive Chef at Hospitality-Life.*

*> Θεματική ενότητα 3: Ενίσχυση του προσωπικού brand μας μέσα από το βιογραφικό και τα κοινωνικά μέσα δικτύωσης (12:15-13:00): Από τον Σταύρο Κεφάλα – Συνιδρυτής της Tourix, Data-Driven Digital Marketing Agency με ειδίκευση στις επιχειρήσεις του κλάδου του τουρισμού και των ταξιδίων.*

***Συμμετέχουν****:*

*30+ ξενοδοχεία και όμιλοι από όλη την Ελλάδα & Κύπρο: Από Κρήτη, Κέρκυρα, Ρόδο, Κω, Σαντορίνη, Μύκονο, Ζάκυνθο, Κεφαλονιά, Αθήνα, Θεσσαλονίκη, Χαλκιδική, κ.ά.*

*Η εκδήλωση τελεί υπό την αιγίδα του ΥΠΟΥΡΓΕΙΟΥ ΤΟΥΡΙΣΜΟΥ, του ΕΛΛΗΝΙΚΟΥ ΟΡΓΑΝΙΣΜΟΥ ΤΟΥΡΙΣΜΟΥ, της ΕΝΩΣΗΣ ΞΕΝΟΔΟΧΩΝ ΚΕΡΚΥΡΑΣ και της ΕΝΩΣΗΣ ΞΕΝΟΔΟΧΩΝ ΡΟΔΟΥ.*

*Μπορείτε να δείτε το πρόγραμμα και στον παρακάτω σύνδεσμο:****https://innjobs.day/***

Ο Επιστημονικός Υπεύθυνος Πρακτικής Άσκησης,

Σεργόπουλος Κωνσταντίνος